Ir-regolament tal-kummissjoni (KEE) Nru 2249/85
tat-2 ta' Awissu 1985
li jemenda r-Regolament Nru 467/67/KEE li jiffissa r-rati ta' konverżjoni, l-ispejjeż ta' l-ipproċessar u l-valur tal-prodotti derivati għall-istadji varji ta' l-ipproċessar tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1418/76 tal-21 ta' Ġunju 1976 fuq l-organizzazzjoni komuni tas-suq tar-ross [1], kif l-aħħar emendat bir-Regolament (KEE) Nru 1025/84 [2], u b'mod partikolari Artikolu 19 tiegħu,
Billi Artikolu 2(1) u (2) tar-Regolament tal-Kummissjoni Nru 467/67/KEE [3], kif l-aħħar emendat bir- Regolament (KEE) Nru 1548/84 [4], iffissa l-ispejjeż ta' l-ipproċessar li għandhom jittieħdu f'kunsiderazzjoni għal ċerti stadji ta' l-ipproċessar; billi, bħala riżultat ta' tibdil fil-prezzijiet, l-ispejjeż ta' l-ipproċessar għal dawn l-istadji inbidlu wkoll u dan it-tibdil għandu jingħata kont tiegħu;
Billi l-miżuri li għalihom jipprovdi dan ir-Regolament huma skond ma’ l-opinjoni tal-Kumitat Amministrattiv għaċ-Ċereali,
ADOTTAT DAN IR-REGOLAMENT:
Artikolu 1
F'Artikolu 2(1) u (2) tar-Regolament Nru 467/67/EEC, "45,00 ECU" hija b'dan mibdula bi "47,13 ECU".
Artikolu 2
Dan ir-regolament għandu jidħol fis-seħħ fi-1 ta' settembru ta' l-1985.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' Awissu 1985.